
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ _ Αρ. Φύλλου 274 

23 Απριλίου 1996 


ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

Εξαίρεση από την εποπτεία του Υπουργείου Οικονομι¬ 
κών του Ιδρύματος με την επωνυμία «Ίδρυμα Μελε¬ 
τών Χερσονήσου του Αίμου» που εγκρίθηκε με το 
αριθ. 482/29.6.1974 Π.Δ/γμα (Α' 189) και τροπο¬ 
ποιήθηκε και κωδικοποιήθηκε με το αριθ. 936/ 
19.11.1979 Π.Δ/γμα (Α' 262) και υπαγωγή του στην 
εποπτεία του Υπουργείου Πολιτισμού . 1 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Χαρακτηρισμός ως ιστορικού διατηρητέου μνημείου 
του Δημοτικού Σχολείου της Κοινότητας Κεφαλα- 


ρίου Ν. Κορινθίας . 2 

Χαρακτηρισμός ως ιστορικού διατηρητέου μνημείου 
μαζί με τον περιβάλλοντα χώρο του στα όρια ιδ. του 
Δημοτικού Σχολείου της Κοινότητας Εξαμιλίων Ν. 

Κορινθίας . 3 

Τροποποίηση του Ο.Ε.Υ. της Κοινότητας Αιγείρας Ν. 

Αχαώς . 4 

Ψήφιση Ο.Ε.Υ. του Συμβουλίου Περιοχής της 9ης Εδα¬ 
φικής Περιφέρειας Ν. Λάρισας . 5 

Διορθώσεις σφαλμάτων 

Διόρθωση σφάλματος στην Α1/Φ18/68159/3413/ 
4.12.79 απόφαση Υπουργού Πολιτισμού . 6 


ΠΡΟΕΔΡ ΙΚΑ ΔΙΑΤΑ ΓΜΑΤΑ 

(ΐ) 

Εξαίρεση από την εποπτεία του Υπουργείου Οικονομικών 
του Ιδρύματος με την επωνυμία «Ίδρυμα Μελετών 
Χερσονήσου του Αίμου» που εγκρίθηκε με το αριθ. 
482/29.6.1974 Π.Δ/γμα (Α' 189) και τροποποιήθηκε 
και κωδικοποιήθηκε με το αριθ. 936/19.11.1979 Π.Δ/ 
γμα (Α' 262) και υπαγωγή του στην εποπτεία του 
Υπουργείου Πολιτισμού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: α) του αριθ. 482/29.6.1974 Π.Δ/τος 


(Α' 189) «περί εγκρίσεωςσυστάσεως εν Θεσσαλονίκη κοι¬ 
νωφελούς ιδρύματος υπό την επωνυμία «ΙΔΡΥΜΑ ΜΕΛΕ¬ 
ΤΩΝ ΧΕΡΣΟΝΗΣΟΥ ΤΟΥ ΑΙΜΟΥ* και κυρώσεως του Ορ¬ 
γανισμού αυτού* ως και του αριθ. 936/19.11.1979 Π.Δ/ 
τος (Α' 262) «περί τροποποιήσεως και κωδικοποιήσεως 
των διατάξεων της συστατικής πράξεως και του Καταστα¬ 
τικού του εν Θεσσαλονίκης κοινωφελούς Ιδρύματος υπό 
την επωνυμία «Ίδρυμα Μελετών Χερσονήσου του Αίμου», 
β) του άρθρου 97 παρ. 3 του Α.Ν. 2039/39 «περί τροπο¬ 
ποιήσεως, συμπληρώσεως και κωδικοποιήσεως των Νό¬ 
μων περί εκκαθαρίσεως και διοικήσεως των εις το Κράτος 
και υπέρ κοινωφελών σκοπών καταλειπομένων κληρονο¬ 
μιών, κληροδοσιών και δωρεών». 

2. Την αριθ. 430/11.5.1992 έκθεση διαχειριστικού 
ελέγχου της Ειδικής Επιθ/σης Θεσσαλονίκης, από την 
οποία προκύπτει ότι το εν λόγω Ιδρυμα δεν συντηρείται 
κυρίως από τους πόρους της περιουσίας που αφέθηκε για 
τη σύστασή του, αλλά κατά το μεγαλύτερο μέρος από κρα¬ 
τικές επιχορηγήσεις και από Ιδιους πόρους του. 

3. Την αριθ. 411/24 Ιανουάριου 1996 απόφαση του 
Πρωθυπουργού και Υπουργού Οικονομικών «Ανάθεση αρ¬ 
μοδιοτήτων Υπουργού Οικονομικών στους Υφυπουργούς 
Οικονομικών» (Β' 58). 

4. Την αριθ. 35/23.11.1995 γνωμοδότηση του Συμβου¬ 
λίου Εθνικών Κληροδοτημάτων. 

Με πρόταση του Υφυπουργού Οικονομικών, αποφασί¬ 
ζουμε: 

Άρθρο μόνο 

1. Εξαιρούμε από την κατά τις διατάξεις του Α.Ν. 2039/ 
39 εποπτεία του Υπουργείου Οικονομικών, το ίδρυμα με 
την επωνυμία «Ίδρυμα Μελετών Χερσονήσου του Αίμου», 
γιατί δεν συντηρείται κυρίως από τους πόρους της περιου¬ 
σίας που αφέθηκε για τη σύστασή του, αλλά από πόρους 
που προέρχονται από τη λειτουργία του και από Κρατική 
επιχορήγηση και το υπάγουμε στην εποπτεία του αρμό¬ 
διου από το σκοπό του, Υπουργείο Πολιτισμού. 

2. Η κατά τις διατάξεις του Α.Ν. 2039/39 εποπτεία του 
Υπουργείου Οικονομικών στο ανωτέρω ίδρυμα παραμένει 
μόνο σε θέματα διατήρησης ή επένδυσης σε άλλα περιου¬ 
σιακά στοιχεία της περιουσίας που αφέθηκε για τη σύ¬ 
στασή του ως και στην εκκάθάριση κατά κληρονομιά, κλη¬ 
ροδοσία και δωρεάν άλλων περιουσιών που αφήνονται σ' 
αυτό χωρίς ειδικό κοινωφελή σκοπό και στη διαχείριση και 

ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ {ΤΕΥΧΟΣ ΔΕΥΤΕΡΟ) 


διάθεση τέτοιων περιουσιών που του αφήνονται για την 
εκτέλεση ειδικού κοινωφελούς σκοπού. 

Στον Υφυπουργό Οικονομικών αναθέτουμε τη δημο¬ 
σίευση και εκτέλεση του παρόντος διατάγματος. 

Αθήνα, 29 Μαρτίου 1996 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Δ. ΣΤΕΦΑΝΟΠΟΥΑΟΣ 

Ο ΥΦΥΠΟΥΡΓΟΣ ΟΙΚΟΝΟΜΙΚΟΝ 

ΓΕΩΡΓΙΟΣ ΔΡΥΣ 
-♦- 

ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 

Αριθ. ΥΠΠΟ/ΔΙΛΑΠ/Γ/1099/17286 (2) 

Χαρακτηρισμός ως ιστορικού διατηρητέου μνημείου του 

Δημοτικού Σχολείου της Κοινότητας Κεφαλαρίου Ν. 

Κορινθίας. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: α) του Ν. 1558/85 «περί Κυβέρνησης 
και Κυβερνητικών Οργάνων» που δημοσιεύθηκε στο ΦΕΚ 
137/τ. Α726.7.1985, β) του άρθρου 52 του Ν. 5351/ 
1932 «περί Αρχαιοτήτων», όπως αντικαταστάθηκε με το 
άρθρο 14 και 17 του Ν.Δ. 216/1943 και τροποποιήθηκε 
με το άρθρο 32 παρ. 5 του Ν. 1337/1983 και ισχύει, γ) του 
Ν. 1469/50 «περί προστασίας ειδικής κατηγορίας οικοδο¬ 
μημάτων και έργων τέχνης μεταγενεστέρων του 1830», δ) 
του Ν. 2039 «περί Κύρωσης της Σύμβασης για την προ¬ 
στασία της Αρχιτεκτονικής Κληρονομιάς της Ευρώπης» 
(ΦΕΚ61 /Α/13.4.1992), ε) του Π.Δ. 941 /77 «περίΟργανι¬ 
σμού του ΥΠΠΕ». 

2. Την Διυπουργική απόφαση ΥΠΠΟ/ΓΝΟΣ/11536/ 
10.3.1992 «Παράλληλη άσκηση αρμοδιοτήτων από τον 
Υπουργό Πολιτισμού και τους Προϊσταμένους Υπηρεσιών 
του ίδιου Υπουργείου» (ΦΕΚ 210/τ. Β7 24.3.1992). 

3. Την ΥΠΠΟ/ΓΝΟΣ/ 49095/ 30.10.1991 Υπουργική 
Απόφαση «Μεταβίβαση αρμοδιοτήτων Υπουργού και δι¬ 
καιώματος υπογραφής «Με εντολή Υπουργού» στους Γ εν. 
Γραμματείς, Γεν. Δ/ντές και Προϊσταμένους των Δ/ 
νσεων, Τμημάτων και Γ ραφείων της Κεντρικής Υπηρεσίας 
του ΥΠ.ΠΟ. 

4. Το Π.Δ. 161/26.4.1984 (ΦΕΚ 54/Α/30.4.1984) 
«περί ανακατανομής αρμοδιοτήτων των Υπουργείων 
ΥΠΠΕ - ΥΧΟΠ». 

5. Όλα τα στοιχεία του φακέλου. 

6. Την ομόφωνη γνωμοδότηση του Κεντρικού Συμβου¬ 
λίου Νεωτ. Μνημείων με αριθμ. 5/22.2.1996, αποφασί¬ 
ζουμε: 

Χαρακτηρίζουμε ως ιστορικό διατηρητέο μνημείο, που 
χρειάζεται ειδική κρατική προστασία σύμφωνα με τις δια¬ 
τάξεις του Ν. 1469/50, το Δημοτικό Σχολείο της Κοινότη¬ 
τας Κεφαλαρίου, Ν. Κορινθίας ιδιοκτησίας της Κοινότη¬ 
τας, επειδή είναι συνδεδεμένο με τις μνήμες των κατοί¬ 
κων και τη νεώτερη ιστορία του οικισμού. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 26 Μαρτίου 1996 

Με εντολή Υπουργού 
Ο Προϊστάμενος του Τμήματος 
ΔΑΝ. ΟΡΦΑΝΟΥΔΑΚΗΣ 

-φ- 

Αριθ. ΥΠΠΟ/ΔΙΛΑΠ/Γ/1229/17285 (3) 

Χαρακτηρισμός ως ιστορικού διατηρητέου μνημείου μαζί 

με τον περιβάλλοντα χώρο του στα όρια ιδ. του Δημοτι¬ 
κού Σχολείου της Κοινότητας Εξαμιλίων Ν. Κοριν¬ 
θίας. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α) Του Ν. 1558/85 «περί Κυβέρνησης και Κυβερνητι¬ 
κών Οργάνων» που δημοσιεύθηκε στο ΦΕΚ 137/τα/ 
26.7.85 

β) Του άρθρου 52 του Ν. 5351/1932 «Περί Αρχαιοτή¬ 
των», όπως αντικαταστάθηκε με το άρθρο 14 και 17 του 
ΝΔ 216/1943 και τροποποιήθηκε με το άρθρο 32 παρ. 5 
του Ν. 1337/1983 και ισχύει 

γ) Του Ν. 1469/50 «περί προστασίας ειδικής κατηγο¬ 
ρίας οικοδομημάτων και έργων τέχνης μεταγενεστέρων 
του 1830». 

δ) Του Ν. 2039 «περί Κύρωσης της Σύμβασης για την 
προστασία της Αρχιτεκτονικής Κληρονομιάς της Ευρώ¬ 
πης» (ΦΕΚ 61/Α//13.4,92). 

ε) Του Π.Δ. 941/77 «περί Οργανισμού του ΥΠΠΕ». 

2. Την Διυπουργική απόφαση ΥΠΠΟ/ΓΝΟΣ/11536/ 
10.3.92 «Παράλληλη άσκηση αρμοδιοτήτων από τον 
Υπουργό Πολιτισμού και τους Προϊσταμένους Υπηρεσιών 
του ίδιου Υπουργείου» (ΦΕΚ 210/τβ/24.3.92). 

3. Την ΥΠΠΟ/ΓΝΟΣ/49095/30.10.91 (ΦΕΚ 987/β/ 
28.11,91 Υπουργική Απόφαση «Μεταβίβαση αρμοδιοτή¬ 
των Υπουργού και δικαιώματος υπογραφής «Με εντολή 
Υπουργού» στους Γεν. Γραμματείς, Γεν. Δ/ντές και Προϊ¬ 
σταμένους των Δ/νσεων, Τ μημάτων και Γ ραφείων της Κε¬ 
ντρικής Υπηρεσίας του ΥΠ.ΠΟ. 

4. Το Π.Δ. 161/26.4.84 (ΦΕΚ 54/Α/30.4.84) «περί 
ανακατανομής αρμοδιοτήτων των Υπουργείων ΥΠΠΕ- 
ΥΧΟΠ». 

5. Όλα τα στοιχεία του φακέλου. 

6. Την ομόφωνη γνωμοδότηση του Κεντρικού Συμβου¬ 
λίου Νεωτ. Μνημείων με αριθμό 8/14.3.96, αποφασί¬ 
ζουμε: 

Χαρακτηρίζουμε ως ιστορικό διατηρητέο μνημείο, που 
χρειάζεται ειδική κρατική προστασία σύμφωνα με τις δια¬ 
τάξεις του Ν . 1469/50, το Δημοτικό Σχολείο της Κοινότη¬ 
τας Εξαμιλίων Ν. Κορινθίας μαζί με τον περιβάλλοντα 
χώρο του στα όρια ιδιοκτησίας, διότι αποτελεί αξιόλογο 
δείγμα σχολικού κτιρίου με παραδοσιακά στοιχεία, σημα¬ 
ντικό για την μελέτη της ιστορίας της Αρχιτεκτονικής. 


ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 2 Απριλίου 1996 

Με εντολή Υπουργού 
Ο Προϊστάμενος του Τμήματος 
ΔΑΝ. ΟΡΦΑΝΟΥΔΑΚΗΣ 

-♦- 

Αριθ. 7659 (4) 

Τροποποίηση του Ο.Ε.Υ. της Κοινότητας Αιγείρας Ν. 

ΑχαΤας. 

Ο ΠΕΡΙΦΕΡΕΙΑΚΟΙ ΔΙΕΥΘΥΝΤΗΣ Ν. ΑΧΑΙΑΣ 
Έχοντας υπόψη: 

1. Τις διατάξεις του άρθρου 8 παρ. 5 του Ν. 2307/95, 
τις όμοιες των Ν. 1586/86, Ν. 2190/94 και των Π.Δ. 
37α/87 και Π.Δ. 22/90. 

2. Την αριθμ. Α. 16560/26.5.83 προηγούμενη από¬ 
φασή μας (ΦΕΚ 321 /7.6.83 τ.β) με την οποία εγκρίθηκε η 
αριθμ. 47/83 απόφαση του Κοινοτικού Συμβουλίου ΑιγεΙ- 
ρας, περί τροποποίησης του Ο.Ε.Υ. της Κοινότητας αυ¬ 
τής. 

3. Την αριθμ. 153/95 απόφαση του Κοινοτικού Συμβου¬ 
λίου Αιγείρας, περί τροποποίησης του Ο.Ε.Υ. της Κοινό¬ 
τητας. 

4. Την αριθ. 6.1/13.3.96 γνωμοδότηση του Υπηρεσια¬ 
κού Συμβουλίου υπαλλήλων Ο.Τ.Α. Νομού Αχαιός (άρθρο 
37 Ν. 2190/94), αποφασίζουμε: 

Διαπιστώνουμε ότι η αριθμ. 153/95 απόφαση του Κοι¬ 
νοτικού Συμβουλίου Αιγείρας, περί τροποποίησης του 
Ο.Ε.Υ. της Κοινότητας, εκδόθηκε σύμφωνα με τις πιο 
πάνω αναφερόμενες διατάξεις και οι υπηρεσίες της Κοι¬ 
νότητας διαρθρώνονται όπως πιο κάτω: 

ΜΕΡΟΣ Α' 

Άρθρο Ιο 
Διάρθρωση 

Η Υπηρεσία της Κοινότητας, διαρθροϋται ως εξής: 

Α1 ΔΙΟΙΚΗΤΙΚΟ ΠΡΟΣΩΠΙΚΟ 

1. Κατηγορία ΔΕ 

α. Κλάδος ΔΕΙ Διοικητικού - Λογιστικού 
Μία (1) θέση με βαθμούς Δ-Α 
β. Κλάδος ΔΕ38 Χειριστών Η/Υ 
Μία (1) θέση με βαθμούς Δ-Α 
Α2 ΕΡΓΑΤΟΤΕΧΝΙΚΟ ΠΡΟΣΩΠΙΚΟ 

2. Κατηγορία ΥΕ 

α. Κλάδος ΥΕ14 βοηθητικού Προσωπικού 
Μία (1) θέση με βαθμούς Ε-Β 
β. Κλάδος ΥΕ16 Προσωπικού Καθαριότητας 
Δύο (2) θέσεις με βαθμούς Ε-Β 

ΜΕΡΟΣ Β 
Αρμοδιότητες 
Άρθρο 1 

Η αρμοδιότητα της Γραμματείας ανάγεται στα παρα¬ 
κάτω θέματα: 

α. Τήρηση του πρωτοκόλλου αλληλογραφίας εισερχομέ¬ 
νων και εξερχομένων εγγράφων και διεκπεραίωση αυτών. 


β. Κανονική τήρηση των Μητρώων Αρρένων και των Δη¬ 
μοτολογίων. 

γ. Τήρηση των ληξιαρχικών βιβλίων και όλων των Βιβλίων 
που προβλέπονται να τηρούνται στην Κοινότητα. 

δ. Η μέριμνα για την προσήκουσα δημοσίευση των κάθε 
φύσεως ανακοινώσεων και επιδόσεων αυτών. 

ε. Ταξινόμηση και τήρηση φακέλλων αρχείου αλληλο¬ 
γραφίας. 

στ. Η τήρηση των πρακτικών συνεδριάσεων του Κοιν. 
Συμβουλίου. 

ζ. Η δακτυλογράφηση και διεκπεραίωση των εγγράφων 
και αποφάσεων του Κοιν. Συμβουλίου και η απαραίτητη 
αντιγραφή αυτών. 

η. Μέριμνα για την έγκαιρη βεβαίωση φόρων, τελών και 
δικαιωμάτων που επιβάλλονται από το Κοινοτικό Συμβού¬ 
λιο. 

θ. Έγκαιρος συγκέντρωση στοιχείων και κατάρτιση σχε¬ 
δίου προϋπολογισμού της Κοινότητας που οριστικοποιεί- 
ται μετά από συνεργασία με τον Πρόεδρο για την ψήφιση 
του από το Κοινοτικό Συμβούλιο και υποβολή των απολο¬ 
γισμών στο Ελεγκ. Συνέδριο. 

ι. Εκτέλεση λογιστικής υπηρεσίας της Κοινότητας κα¬ 
θώς και νομοτύπως έκδοση χρηματικών ενταλμάτων πλη¬ 
ρωμής δαπανών και τήρηση των ενδεδειγμένων βιβλίων 
πλην των βιβλίων ΦΠΑ του Βυτιοφόρου που ανατίθεται σε 
Πτυχιούχο Λογιστή. 

ια. Εκτέλεση των καθηκόντων του Ανταποκριτή ΟΓΑ. 
ιβ. Εκτέλεση των νομίμων διαταγών του Προέδρου και οδη¬ 
γιών αυτού επί πόσης φύσεως κοινοτικής υπηρεσίας. 

ιγ. Τήρηση των σχεδιαγραμμάτων και των φακέλλων 
αφορώντων τα διοικητικά όρια της Κοινότητας και η τή¬ 
ρηση των κτηματολογίων της ακίνητης περιουσίας της 
Κοινότητας. 

ιδ. Μέριμνα για την εκτέλεση των προγραμμάτων των 
Δημοσίων, Εθνικών ή Κοινοτικών εορτών και επετείων. 

ιε. Η με την βοήθεια προγραμμάτων χρήση Η/Υ για την 
ταχύτερη και αποτελεσματικότερη διεκπεραίωση όλων 
των ανωτέρω αρμοδιοτήτων και εργασιών. 

Άρθρο 2 

1. Οι αρμοδιότητες του ΕΡΓΑΤΟΤΕΧΝΙΚΟΥ ΠΡΟΣΩΠΙ¬ 
ΚΟΥ 

1. Οι αρμοδιότητες του Κλάδου ΥΕ14 είναι: 
α. Ο έλεγχος της σωστής εφαρμογής του Κανονισμού 
Ύδρευσης της Κοινότητας εκ μέρους των υδροληπτών - 
πελατών. 

β. Η παρακολούθηση της πληρότητας των δεξαμενών 
και της καλής λειτουργίας του εξωτερικού και εσωτερικού 
δικτύου ύδρευσης και η άμεση αποκατάσταση των βλαβών 
τους. 

γ. Η τακτική μηνιαία συντήρηση των μηχανημάτων των 
αντλιοστασίων ύδρευσης και των κτιριακών εγκαταστά- 
σεών τους με τους απαραίτητους ανά εξάμηνο ελαιοχρω¬ 
ματισμούς τουξ καθώς και το ανά εξάμηνο καθάρισμα των 
δεξαμενών. 

δ. Η ανά εξάμηνο λήψη ενδείξεων των υδρομετρητών 
των πελατών και η καταχώρηση αυτών στις καρτέλλες πε¬ 
λατών και στο αντίστοιχο βιβλίο. 

ε. Η εκτέλεση των νομίμων διαταγών του Προέδρου και 
οδηγιών αυτού επί πόσης φύσεως κοινοτικής υπηρεσίας 
π.χ. η υπηρεσία Νεκροταφείων όπως αυτή προκύπτει από 
τον ισχύοντα Κανονισμό Λειτουργίας Νεκροταφείων, η 

κοινοποίηση εγγράφων ή δικογράφων, η δημοσίευση ανα¬ 
κοινώσεων του Προέδρου κλπ. 

στ. Η εκτέλεση των νομίμων διαταγών του Προέδρου και 
οδηγιών αυτού επί πάσης φύσεως κοινοτικής υπηρε¬ 
σίας. 

1.2. Αρμοδιότητες του Κλάδου ΥΕ16. 

α. Η τακτική και σύμφωνη με τον εκάστοτε ισχύοντα Κα¬ 
νονισμό της υπηρεσίας Καθαριότητας περισυλλογή των 
απορριμμάτων εκ των οικιών, καταστημάτων και κοινοχρή¬ 
στων χώρων. Φροντίζει ώστε να διέρχεται το απορ/ρο αυτ- 
/το από όλους τους δρόμους και τις συνοικίες της Κοινό¬ 
τητας για να μην δημιουργούνται διαμαρτυρίες των κατοί¬ 
κων και πλήρης καθαριότητα να γίνεται. 

β. Η πρόθυμη και χωρίς προσχήματα εκκένωση των βό¬ 
θρων των οικιών και καταστημάτων των ευρισκομένων 
εντός των διοικητικών ορίων της Κοινότητας με το βυτιο¬ 
φόρο αυτοκίνητο και ο ταυτόχρονος έλεγχος πληρωμής 
της αντίστοιχης δαπάνης υπό των ενδιαφερομένων. 

γ. Ο τακτικός καθημερινός έλεγχος της καλής λειτουρ¬ 
γίας των αυτοκινήτων της Κοινότητας, η συντήρησή τους 
καθώς και το απαιτούμενο ετήσιο 8ΕΠνΐ5 αυτών σε εξου¬ 
σιοδοτημένο κατ/τα. 

δ. Τακτικό - εκτός των ημερών εργασίας με το απορριμ¬ 
ματοφόρο - καθάρισμα των οδών, πλατειών και λοιπών 
κοιν. χώρων της Κοινότητας από σκουπίδια, η κοπή κλά¬ 
δων δένδρων, θάμνων κλπ. που εμποδίζουν κατά την 
κοινή αντίληψη την διέλευση πεζών και αυτοκινήτων από 
τους Κοινοτικούς κ.α. δρόμους. 

ε. Η Εκτέλεση των νομίμων διαταγών του Προέδρου και 
οδηγιών αυτού επί πάσης φύσεως κοινοτικής υπηρε¬ 
σίας. 

Άρθρο 3 

Προϊστάμενος της Γραμματείας είναι ο Πρόεδρος της 
Κοινότητας επειδή ο αριθμός των θέσεων δεν ξεπερνά τις 
πέντε (5) βάσει της ανωτέρω εγκ· του ΥΠ.ΕΣ. 

Άρθρο 4 

Τυπικά προσόντα διορισμού κατά κατηγορία και κλάδο 
ορίζονται το απολυτήριο Λυκείου ή εξαταξίου Γυμνασίου ή 
άλλου ισότιμου σχολείου για την ΔΕ κατηγορία και επί 
πλέον του Χειριστή Η/Υ για τον Κλάδο ΔΕ38 Χειριστών 
Η/Υ. 

Για τις λοιπές θέσεις κατά κλάδο αυτά που κάθε φορά 
ορίζονται από το προσοντολόγιο - βαθμολόγιο που εκδί- 
δεται με απόφαση του αρμόδιου Υπουργού. 

Από την απόφαση αυτή δημιουργείται δαπάνη σε βάρος 
του προϋπ/σμού της Κοινότητας Αιγείρας, το ύψος της 
οποίας δεν μπορεί να προϋπολογισθεί. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πάτρα, 8 Απριλίου 1996 

Ο Περιφερειακός Διευθυντής 
Β. ΜΑΝΩΛΟΠΟΥΛΟΣ 


Αριθ. 4741 (5) 

Ψήφιση Ο.Ε.Υ. του Συμβουλίου Περιοχής της 9ης Εδαφι¬ 
κής Περιφέρειας Ν. Λάρισας. 

Ο ΠΕΡΙΦΕΡ. ΔΙΕΥΘΥΝΤΗΣ Ν. ΛΑΡΙΣΑΣ 
Έχοντας υπόψη: 

1. Τις διατάξεις: 

Α) Του άρθρου 8 παρ. 5 του Ν. 2307/95. 

Β)Τωνάρθρων34, 35, 36,15και38του Ν. 2190/94. 

Γ) Του άρθρου 2 του Ν. 2081/92 

2. Την 10/96 γνωμοδότηση του Υπηρεσιακού Συμβου¬ 
λίου Υπαλλήλων Ο.Τ.Α. που διατυπώθηκε στο 2/96 πρα¬ 
κτικό του. 

3. Την 18/95 απόφαση του Διοικητικού Συμβουλίου του 
Σ.Π. της 9ης Εδαφικής Περιφέρειας Ν. Λάρισας «περί ψη- 
φίσεως του Ο.Ε.Υ. του Συμβουλίου», αποφασίζουμε: 

Εγκρίνουμε την αριθ. 18/95 απόφαση του Δ.Σ. του Συμ¬ 
βουλίου Περιοχής της 9ης Εδαφικής Περιφέρειας Ν. Λάρι¬ 
σας με την οποία ψηφίζεται ο Ο.Ε.Υ. του Συμβουλίου που 
έχει ως εξής: 

Προβλέπεται μια Διεύθυνση με τ’ ακόλουθα δύο (2) τμή¬ 
ματα: 

Η διεύθυνση αποτελείται από τα παρακάτω Τμήματα με 
τις αντίστοιχες αρμοδιότητες. 

1) Τμήμα Διοικητικό - Οικονομικό & παροχής υπηρε¬ 
σιών. 

2) Τμήμα Σχεδιασμού - Προγραμματισμού και Τεχνικής 
υποστήριξης. 

Άρθρο 1 

θέσεις Προσωπικού 

Α) ΔΙΟΙΚΗΤΙΚΟ 

Μία (1) θέση κατηγορίας ΠΕΙ διοικητικού - οικονομι¬ 
κού 

Μία (1) θέση κατηγορίας ΠΕΙ 7 διοικητικού - λογιστι¬ 
κού 

Δύο (2) θέση κατηγορίας ΔΕΙ διοικητικού 

Μία (1) θέση κατηγορίας ΔΕΙ 4 ελεγκτοϋ εσόδων - εξό¬ 
δων ΟΊΓΑ. 

Μία (1) θέση κατηγορίας ΔΕ3 Τηλεφωνητών. 

Δύο (2) θέσεις κατηγορίας ΥΕ κλητήρων - θυρωρών - 
γενικών καθηκόντων. 

Έξι (6) θέσεις κατηγορίας ΥΕ καθαριστών (εργατών κα¬ 
θαριότητας) 

Δύο (2) θέσεις κατηγορίας ΔΕ29 οδηγού αυτοκινή¬ 
των. 

Β) ΤΜΗΜΑ ΣΧΕΔΙΑΣΜΟΥ ΠΡΟΓΡΑΜΜΑΤΙΣΜΟΥ & ΤΕ¬ 
ΧΝΙΚΗΣ ΥΠΟΣΤΗΡΙΞΗΣ 

Μία (1) θέση κατηγορίας ΠΕ3 Πολιτικών μηχανικών. 

Μία (1) θέση κατηγορίας ΠΕ6 Μηχανολόγων - μηχανι¬ 
κών, Ηλεκτρολόγων - μηχανικών, Μηχανολόγων - ηλε¬ 
κτρολόγων μηχανικών. 

Μία (1) θέση κατηγορίας ΠΕ6 Τοπογράφων - μηχανι¬ 
κών. 

Μία (1) θέση κατηγορίας ΠΕ11 Πληροφορικής. 

Μία (1) θέση κατηγορίας ΠΕ9 Γεωπόνων. 

Μία (1) θέση κατηγορίας ΤΕ6 Τεχνολόγων Τοπογράφων 
Μηχανικών. 

Μία (1) θέση κατηγορίας ΤΕ19 Πληροφορικής. 

Τρεις (3) θέσεις κατηγορίας ΔΕ29 Οδηγών αυτοκινή¬ 
των. 

Δύο (2) θέσεις κατηγορίας ΔΕ προσωπικού Η/Υ. 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ {ΤΕΥΧΟΣ ΔΕΥΤΕΡΟ) 


2753 


Γ) Εισαγωγικός βαθμός των υπαλλήλων των κλάδων πα¬ 
νεπιστημιακής τεχνολογικής και δευτεροβάθμιας εκπαί¬ 
δευσης ορίζεται ο βαθμός Δ' και καταληκτικός ο βαθμός 
Α’. 

Δ) Εισαγωγικός βαθμός των υπαλλήλων των κλάδων 
υποχρεωτικής εκπαίδευσης ορίζεται ο βαθμός Ε' και κα¬ 
ταληκτικός ο βαθμός Β'. 

Αρθρο 2 

Ο διορισμός, τα καθήκοντα, οι περιορισμοί, ο χρόνος 
εργασίας, η αστική ευθύνη, τα δικαιώματα, οι άδειες, οι 
μεταβολές υπηρεσιακής κατάστασης, το προβάδισμα, οι 
ποινές, η λύση της υπαλληλικής σχέσης και νοσοκομεια¬ 
κής περίθαλψης, τα έξοδα κηδείας των μονίμων υπαλλή¬ 
λων που προβλέπονται από τον οργανισμό, ρυθμίζονται 
από τις διατάξεις του Ν. 1832/89 καθώς και των διαταγ¬ 
μάτων που εκδίδονται σε εκτέλεση των ανωτέρω νόμων. 

Αρθρο 3 

1) ΑΡΜΟΔΙΟΤΗΤΕΣ ΤΜΗΜΑΤΟΣ ΔΙΟΙΚΗΤΙΚΟΥ 
α. Διεξάγει την προσωπική αλληλογραφία του Προέ¬ 
δρου του Σ.Π. και τηρεί το Αρχείο αυτής. 

β. Τηρεί ιδιαίτερο Πρωτόκολλο εισερχομένων και εξερ- 
χομένων εγγράφων, τα οποία διεκπεραιώνει στις αρμόδιες 
υπηρεσίες. 

γ. Προγραμματίζει τις ώρες και ημέρες που ο Πρόεδρος 
μπορεί να δέχεται διάφορες Επιτροπές, Συλλόγους και 
Πολίτες. 

δ. Τηρεί Ημερολόγιο των προσωπικών επαφών του Προ¬ 
έδρου εντός και εκτός. 

ε. Παραλαμβάνει από τους υπηρεσιακούς παράγοντες 
τους φακέλλους των εγγράφων που πρέπει να υπογρα- 
φοΰν από τον Πρόεδρο. 

στ. Παρακολουθεί όλη τη δραστηριότητα του Σ.Π. 
ζ. Αναλαμβάνει τη συγγραφή των κειμένων και των επι¬ 
στολών του Προέδρου. 

η. Αναλαμβάνει τη δακτυλογράφηση και διεκπεραίωση 
της αλληλογραφίας των Υπηρεσιών του Σ.Π. 

θ. Φροντίζει για τη δημοσίευση των διακηρύξεων και 
των ανακοινώσεων των Υπηρεσιών του Σ.Π. 

ι. Παραλαμβάνει τον ημερήσιο και περιοδικό τύπο, κα¬ 
θώς και όλα τα έντυπα που αποστέλλονται στο Σ.Π. 

ια. Επιμελείται της καθημερινής αποδελτίωσης του Τύ¬ 
που. 

ιβ. Είναι υπεύθυνο για την εφαρμογή όλων των νόμων 
και διαταγμάτων που αφορούν στο πόσης φύσεως προσω¬ 
πικό του Σ.Π. και ασκεί τις αρμοδιότητες που απορρέουν 
από τον Κώδικα κατάστασης Δημοτικών και Κοινοτικών 
Υπαλλήλων (Ν. 1188/81). 

ιγ. Τηρεί Μητρώο, ευρετήριο και τους ατομικούς φακέλ¬ 
λους του μόνιμου και με σχέση εργασίας Ι.Δ. προσωπι¬ 
κού. 

ιδ. Συντάσσει και θεωρεί τα πόσης φύσεως μισθοδοτικά 
στοιχεία όλου του προσωπικού και τα προωθεί αρμοδίως 
για τη σύνταξη των μισθοδοτικών καταστάσεων, 
ιε. Εφαρμόζει το Πειθαρχικό Δίκαιο, 
ιστ. Καταρτίζει τις ονομαστικές καταστάσεις των μονί¬ 
μων υπαλλήλων του Σ.Π. κατά κλάδο και Βαθμό, όπως ορί¬ 
ζουν οι σχετικές διατάξεις και συντάσσει τα σχέδια Οργα¬ 
νισμού Εσωτερικής Υπηρεσίας. 

ιζ. Εκδίδει τα πιστοποιητικά και τις βεβαιώσεις του προ¬ 
σωπικού για την υπηρεσιακή του κατάσταση. 


ιη. Διεκπεραιώνει κάθε υπόθεση που έχει σχέση με τη 
χορήγηση της σύνταξης και των παροχών στο οικείο Τα¬ 
μείο Ασφάλισης των υπαλλήλων του Σ.Π., που φεύγουν 
από την Υπηρεσία, καθώς και την αναγνώριση και εξαγορά 
της προϋπηρεσίας τους όπως κάθε υπόθεση που έχει 
σχέση με τη (συνταξιοδότηση του Ι.Δ. προσωπικού και την 
καταβολή της προβλεπόμενης από το νόμο αποζημίω¬ 
σης). 

ιθ. Ελέγχει και παρακολουθεί τα αφορώντα στην τήρηση 
του κανονικού ωραρίου εργασίας. 

ικ. Εκδίδει ή κοινοποιεί εγκυκλίους που αφορούν στην 
υπηρεσιακή κατάσταση του προσωπικού και το ενημερώ¬ 
νει για τα προγράμματα επιμόρφωσής του. 

κ. Φροντίζει για την ορθολογική κατανομή του προσωπι¬ 
κού ώστε να λειτουργούν εύρυθμα οι Υπηρεσίες. 

κα. Εισηγείται στον Πρόεδρο για τη συγκρότηση των 
αναγκαίων επιτροπών και ομάδων εργασίας. 

κβ. Εισηγείται στον Πρόεδρο για τα προσωπικά αιτή¬ 
ματα των υπαλλήλων. 

κγ. Παρακολουθεί τη μισθοδοτική κατάσταση όλων των 
εργαζομένων στο Σ.Π. και εκδίδει τις σχετικές βεβαιώσεις 
και πιστοποιητικά όποτε ζητούνται. 

κδ. Τηρεί βοηθητικούς φακέλλους και βιβλία που κατά 
την κρίση του προϊσταμένου είναι αναγκαία για την εύ¬ 
ρυθμη λειτουργία του Τμήματος. 

κε. Καταρτίζει σε συνεργασία με τις αρμόδιες υπηρε¬ 
σίες του Σ/Π τον Προϋπολογισμό Εσόδων - Εξόδων και 
τον υποβάλλει έγκαιρα αρμοδίως. 

κστ. Παρακολουθεί την πορεία εκτέλεσης του Προϋπο¬ 
λογισμού Εσόδων - Εξόδων, εισηγείται την αναμόρφωσή 
του, την εγγραφή νέων εσόδων και τη χορήγηση συμπλη¬ 
ρωματικών πιστώσεων. 

κζ. Συγκεντρώνει και εντάσσει στο Μηχανογραφικό σύ¬ 
στημα όλα τα στοιχεία του Προϋπολογισμού. 

κη. Παρακολουθεί την πορεία των εξόδων και ενημερώ¬ 
νει εγκαίρως τις αρμόδιες υπηρεσίες για τη σύνταξη εκθέ¬ 
σεων δαπανών, όταν οι εγκεκριμένες απορροφώνται. . 

κθ. Τηρεί Αρχείο ετήσιων απολογισμών Εσόδων - Εξό¬ 
δων του Σ.Π. σύμφωνα με τα απολογιστικά στοιχεία που 
συντάσσει το Ταμείο. 

Προγραμματίζει και παρακολουθεί την πορεία των Εσό¬ 
δων - Εξόδων του Προϋπολογισμού και εισηγείται τη σω¬ 
στή κατανομή των πιστώσεων και την απορρόφηση των 
δαπανών για την εκτέλεση έργων, προμηθειών καθώς και 
την κίνηση του χρέους και της περιουσίας γενικά. 

λα. Συγκεντρώνει στατιστικά στοιχεία που αναφέρονται 
γενικά στα οικονομικά ζητήματα που αφορούν στο Σ.Π. και 
είναι χρήσιμα για τις προβλέψεις του Προϋπολογισμού. 

λβ. Παρακολουθεί τα εγκεκριμένα δάνεια του Σ.Π. και 
τηρεί πίνακες ετησίων τοκοχρεωλυτικών δόσεων για κάθε 
περίπτωση ενημερώνοντας πάντοτε το Ταμείο του Σ.Π. 

λγ. Εισηγείται την αναμόρφωση του προϋπολογισμού με 
την εγγραφή νέων εσόδων και τη χορήγηση συμπληρωμα¬ 
τικών και εκτάκτων πιστώσεων. 

λδ. Επιμελείται της ασφάλισης των κινητών και ακινή¬ 
των του Σ.Π. 

λε. Φροντίζει για την υπογραφή των Χρηματικών Ενταλ¬ 
μάτων από τον Πρόεδρο, την καταχώρησή τους στο μηχα¬ 
νογραφικό σύστημα και την αρχειοθέτηση των ΧΕΠ με τα 
δικαιολογητικά τους. 

λστ. Συσχετίζει κάθε δαπάνη με τυχόν προηγούμενη 


2754 


ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


όμοια και παρακολουθεί την ύπαρξη σχετικής πίστωσης 
για τη δυνατότητα έκδοσης ΧΕΠ. 

λζ. Ασχολείται με την προμήθεια πόσης φύσης υλικού, 
εκτός του υλικού των έργων, που είναι απαραίτητο για τις 
υπηρεσίες του Σ.Π. και προσπαθεί να επιτυγχάνει τη συμ- 
φερότερη τιμή με την παρακολούθηση των τιμών της αγο¬ 
ράς, χωρίς να παραγνωρίζει την ποιότητά του προς προμή¬ 
θεια υλικού. 

λη. Μεριμνά για την έκδοση των σχετικών εντολών προ¬ 
μηθειών, τη σύνταξη των πρωτοκόλλων παραλαβής του 
πάσης φύσης υλικού των έργων και την υπογραφή τους 
από τις αντίστοιχες Επιτροπές παραλαβής, τη φύλαξη του 
υλικού στην αποθήκη του Σ.Π. και την καταχώρησή του 
στα οικεία βιβλία αποθήκης. 

λθ. Διαχειρίζεται και παρακολουθεί τη διακίνηση των 
διαφόρων ειδών και τηρεί ανάλογο βιβλίο. 

μ. Εισηγείται την εκποίηση ή την καταστροφή του άχρη¬ 
στου ή παλαιού υλικού και τη διαγραφή του από τα αντί¬ 
στοιχα βιβλία. 

μα. Διενεργεί κάθε πράξη σχετική με τη διαχείριση του 
υλικού, τη φύλαξή του στις αποθήκες και τη διάθεσή του 
βάσει διατακτικών της αρμόδιας υπηρεσίας. 

μβ. Μεριμνά για την έγκαιρη ανανέωση των υλικών που 
πρόκειται να εξαντληθούν. 

μγ. Διαβιβάζει στο Γενικό Χημείο του Κράτους για 
έλεγχο και αξιολόγηση τα είδη για τα οποία υπάρχουν ειδι¬ 
κοί όροι στις σχετικές συμβάσεις. 

μδ. Διεξάγει δημοπρασίες ή πρόχειρους διαγωνισμούς, 
μεριμνά για τη δημοσίευση στον ημερήσιο τύπο των όρων 
διακήρυξης με καθορισμό της ημερομηνίας διεξαγωγής 
της δημοπρασίας. 

με. Συντάσσει συμβάσεις με τους προμηθευτές, μερι¬ 
μνά για την κοινοποίησή τους στους αρμόδιους και παρα¬ 
κολουθεί την τήρηση των όρων των συμβάσεων για την 
παράδοση των υλικών μέσα στις οριζόμενες προθεσμίες, 
και την επιβολή ποινικής ρήτρας σε περίπτωση εκπροθέ¬ 
σμων παραδόσεων, όπως καθορίζεται στις συμβάσεις ή 
τις διακηρύξεις. 

μστ. Παραλαμβάνει τις εγγυητικές επιστολές από τους 
προμηθευτές και μεριμνά για την επανάληψη δημοπρα¬ 
σίας, όταν η πρώτη αποβεϊ άκαρπος. 

μζ. Ελέγχει τους χρηματικούς τίτλους που διαβιβάζονται 
στο Ταμείο από τις αρμόδιες υπηρεσίες και εκδίδει τα 
αποδεικτικά παραλαβής εισπρακτέων εσόδων. 

μη. Ενεργεί πριν από κάθε χρηματική κατάθεση εκ μέ¬ 
ρους των εισπρακτόρων, έλεγχο των διπλοτύπων εισπρά¬ 
ξεων, παραλαμβάνει τις εισπράξεις κ.λπ. 

μθ. Εκδίδει τα γραμμάτια εισπράξεως των διαφόρων 
εσόδων. 

ν. Εκκαθαρίζει τις οφειλές των δημοτών και εισηγείται 
όποτε απαιτείται τη λήψη αναγκαστικών μέτρων εισπρά- 
ξεως κατά των οφειλετών. 

να. Επιμελείται την αναγκαστική είσπραξη των οφειλών 
και τηρεί τα από το νόμο προβλεπόμενα βιβλία καταχωρή- 
σεως κατασχέσεων κ.λπ. 

νβ. Μεριμνά για την απόδοση των υπέρ τρίτων κρατή¬ 
σεων και τηρεί όλα τα απαραίτητα για το σκοπό αυτό βι¬ 
βλία. 

νγ. Τηρεί όλα τα από το νόμο προβλεπόμενα λογιστικά 
βιβλία εσόδων κ.λπ. 

νδ. Ενεργεί τον έλεγχο των εκδοθέντων και διαβιβασθέ- 
ντων στο Ταμείο ενταλμάτων και βάσει αυτών, προέρχεται 


στην πληρωμή των δικαιούχων σύμφωνα με τις οικείες δια¬ 
τάξεις περί λογιστικού των Δήμων και Κοινοτήτων. 

νε. Τηρεί τα προβλεπόμενα από το νόμο λογιστικά βι¬ 
βλία εξόδων, καταρτίζει τους μηνιαίους και ετήσιους λο¬ 
γαριασμούς της διαχειρίσεως εξόδων, συντάσσει τους 
στατιστικούς πίνακες που υποβάλλονται στις Δημόσιες 
Υπηρεσίες, συγκεντρώνει τα στοιχεία που απαιτούνται για 
τον ετήσιο απολογισμό εξόδων και καταρτίζει τον απολο¬ 
γισμό αυτό. 

νστ. Επιμελείται της είσπραξης των βεβαιωμένων με ει¬ 
δικούς χρηματικούς καταλόγους εσόδων. 

νζ. Επιμελείται την κοινοποίηση των ατομικών ή γενικών 
ή ειδικών προσκλήσεων προς τους οφειλέτες. 

νη. Ενεργεί την πίστωση των πληρωσάντων οφειλετών 
στους οικείους χρηματικούς καταλόγους και βεβαιώνει 
την ενέργεια αυτή στον καθένα από τα οικεία αποσπά¬ 
σματα των καταλόγων. 

νθ. Έχει την ευθύνη για την όλη λειτουργία της μηχανο¬ 
γράφησης και μηχανοργάνωσης των Υπηρεσιών του Σ.Π. 
και επιβλέπει τη σωστή και αποτελεσματική λειτουργία 
των εγκατεστημένων υπολογιστών στις Υπηρεσίες αυ¬ 
τές. 

ξ. Παρακολουθεί, μελετά και αναλύει τα στατιστικά 
στοιχεία των υπηρεσιών του Σ.Π. αλλά όσων άλλων προέρ¬ 
χονται από διάφορες πηγές πληροφόρησης, με αποκλει¬ 
στική εντολή του Προέδρου. 

ξα. Παρέχει πληροφορίες, πίνακες και ότι άλλο στατι¬ 
στικό στοιχείο ήθελε ζητηθεί από τις υπηρεσίες του Σ.Π. 
και μόνο για τις δικές τους ανάγκες. 

ξβ. Παρέχει υπηρεσίες που αφορούν στην αστική και 
δημοτική κατάσταση των πολιτών. 

ξγ. Παρέχει υπηρεσίες που αφορούν στην καθαριό¬ 
τητα. 

ξδ. Παρέχει υπηρεσίες που αφορούν στη μεταφορά μα¬ 
θητών με σχολικά λεωφορεία. 

ξε. Παρέχει υπηρεσίες που αφορούν στη διοργάνωση 
πολιτιστικών εκδηλώσεων κ.λπ. 

ξστ. Παρέχει υπηρεσίες που αφορούν στη χορήγηση 
αδειών λειτουργίας καταστημάτων κ.λπ. 

ξγ. Ακόμα ενημερώνει τους πολίτες για τα δικαιώματά 
τους και τις ενέργειες που απαιτούνται για τη διεκπεραί¬ 
ωση των υποθέσεών τους και τους εφοδιάζει με τα απα¬ 
ραίτητα πληροφοριακά στοιχεία και τα διαθέσιμα έντυπα 
που έχουν θέσει στη διάθεσή του οι Δημόσιες Υπηρεσίες 
και οι ΟΤΑ μέλη του. 

ξη. Κατευθύνει τους πολίτες στη διεκπεραίωση των 
υποθέσεών τους και τους συμβουλεύει για την καλύτερη 
αντιμετώπιση των προβλημάτων τους. 

ξθ. Κατευθύνει και οργανώνει την επικοινωνία των πολι¬ 
τών με τις Υπηρεσίες του Σ.Π. 

ο. Δέχεται υποδείξεις και προτάσεις για αλλαγές, που 
συμβάλλουν στη βελτίωση της λειτουργίας του Σ.Π. και τη 
λήψη μέτρων που τους αφορά στα πλαίσια της γενικότε¬ 
ρης προσπάθειας σχεδιασμού για την ανάπτυξη. 

2) ΑΡΜΟΔΙΟΤΗΤΕΣ ΤΜΗΜΑΤΟΣ ΣΧΕΔΙΑΣΜΟΥ - 
ΠΡΟΓΡΑΜΜΑΤΙΣΜΟΥ ΚΑΙ ΤΕΧΝΙΚΗΣ 
ΥΠΟΣΤΗΡΙΞΗΣ 

Αρμοδιότητες του τμήματος είναι η εκπόνηση σχεδίων 
προγραμμάτων και έργων για την κοινωνική και πολιτιστική 
ανάπτυξη της περιοχής καθώς και η μελέτη, εκτέλεση και 
συντήρηση έργων τοπικού επιπέδου. 

Ειδικότερα στις αρμοδιάτητές του ανήκουν: 

α. Η συγκέντρωση, επεξεργασία και τήρηση στατιστι¬ 
κών στοιχείων για την οικονομική, κοινωνική και πολιτι¬ 
στική κατάσταση στην περιοχή. 

β. Η παρακολούθηση των προγραμμάτων που αφορούν 
στην κοινωνική και πολιτιστική ανάπτυξη και βελτίωση της 
ποιότητας ζωής. 

γ. Η διατύπωση προτάσεων για την κατάρτιση των μεσο- 
χρόνιων νομαρχιακών αναπτυξιακών προγραμμάτων. 

δ. Η κατάρτιση των μεσοχρόνιων και ετήσιων τοπικών 
αναπτυξιακών προγραμμάτων της περιοχής. 

ε. Η διαχείριση των χρηματοδοτήσεων από το Πρό¬ 
γραμμα Δημοσίων Επενδύσεων και από τους πόρους των 
προγραμμάτων της Ευρωπαϊκής Ένωσης που αφορούν 
στην περιοχή. 

στ. Η αξιοποίηση των πλουτοπαραγωγικών πόρων δια- 
κοινοτικής ή διαδημοτικής σημασίας. 

ζ. Η υλοποίηση του πολεοδομικού σχεδιασμού στα πλαί¬ 
σια των εγκεκριμένων Ζωνών Οικιστικού Ελέγχου (Ζ.Ο.Ε) 
ή των Ειδικών Χωροταξικών Μελετών και τήρηση των δε¬ 
δομένων του Κτηματολογίου της Περιοχής τους, όπως 
αυτά προκύπτουν από το συνολικό σχεδιασμό και την ολο¬ 
κληρωμένη διαχείριση του Εθνικού Κτηματολογίου. 

η. Η μέριμνα για την εκτέλεση και λειτουργία διακοινοτι- 
κών και διαδημοτικών έργων τεχνικής υποδομής και κοι¬ 
νωνικού εξοπλισμού. 

θ. Η μέριμνα για την προστασία του περιβάλλοντος σε 
θέματα διακοινοτικής ή διαδημοτικής σημασίας. 

ι. Κάθε άλλη σχετική αρμοδιότητα που ήθελε ανατεθεί 
από τους Ο.Τ.Α. μέλη του Σ.Π. 

Το τμήμα αυτό μπορεί να στελεχωθεί από υπαλλήλους 
διαφόρων ειδικοτήτων με τους τρόπους που ήδη έχουν 
περιγράφει ανωτέρω. 

Αρθρο 4 

Γενικά καθήκοντα υπαλλήλων 

1) ΠΡΟΪΣΤΑΜΕΝΟΣ ΔΙΕΥΘΥΝΣΗΣ. 

ΠροΓσταται των Τμημάτων και Γ ραφείων που υπάγονται 
στην αρμοδιότητά του. 

Παρακολουθεί, εποπτεύει και ελέγχει την παρουσία, 
την πειθαρχία, την υπηρεσιακή απόδοση και επίδοση όλων 
των υπαλλήλων της Διεύθυνσής του, την τήρηση των νό¬ 
μων, διαταγμάτων, αποφάσεων κ.λπ., που αφορούν στο 
Σ.Π. και τους καθοδηγεί κατά την εκτέλεση των υπηρεσια¬ 
κών τους καθηκόντων. 

Κατανέμει την εργασία στους υπαλλήλους της Διεύθυν¬ 
σης ανάλογα με τις συνολικές ανάγκες των Τμημάτων και 
με τη συνεργασία των Προϊσταμένων. 

Μπορεί να απασχολεί οποιονδήποτε από το προσωπικό 
της Υπηρεσίας του για την εκτέλεση κάθε άλλης εργασίας 
ανάλογα με τις ανάγκες που παρουσιάζονται σε κάθε 
Τμήμα. 

Ενημερώνεται για όλη την εισερχόμενη και εξερχόμενη 
αλληλογραφία που αφορά στη Διεύθυνση, χαρακτηρίζει 
και κατανέμει αυτή σύμφωνα με τις αρμοδιότητες των 
Τμημάτων ή Γραφείων που υπάγονται στη Διεύθυνση και 
δίνει τις αναγκαίες οδηγίες στους προϊσταμένους για τις 
ενέργειες που πρέπει να γίνουν. 

Υπογράφει αποφάσεις ύστερα από εξουσιοδότηση του 
Προέδρου και τα υπηρεσιακά έγγραφα. 

θεωρεί με τη μονογραφή του και υποβάλλει όλα τα έγ¬ 
γραφα που συντάσσονται από τα Τ μήματα και Γ ραφεία της 
Διεύθυνσης για έγκριση και υπογραφή από τον Πρόεδρο ή 


το νόμιμο αναπληρωτή του καθιστάμενος έτσι συνυπεύ- 
θυνος για τη νομιμότητα της ενέργειας. 

θεωρεί τη βεβαίωση της εργασίας του προσωπικού που 
υπηρετεί στη Διεύθυνση. 

Εισηγείται τα θέματα της αρμοδιότητάς του στον Πρόε¬ 
δρο, υπογράφοντας τις σχετικές εισηγήσεις. 

Παρίσταται εφόσον οι υπηρεσιακές ανάγκες το απαι¬ 
τούν, στις συνεδριάσεις των συλλογικών οργάνων του Σ.Π. 
και αναπτύσσει τις απόψεις του πάνω στα διάφορα υπηρε¬ 
σιακά θέματα. 

Συντάσσει τις ετήσιες εκθέσεις αξιολόγησης για τους 
υπαγόμενους σ’ αυτόν Προϊσταμένους Τμημάτων και δια¬ 
τυπώνει τη γνώμη του σε δεύτερο βαθμό στις υπηρεσια¬ 
κές εκθέσεις των υπολοίπων υπαλλήλων, οι οποίες συ- 
ντάσσονται από τους Προϊσταμένους των υπηρεσιακών 
μονάδων. 

Δέχεται τους πολίτες και παρέχει σ’ αυτούς όσες πλη¬ 
ροφορίες επιτρέπεται από τις κείμενες διατάξεις και είναι 
υποχρεωμένος να βρίσκεται στη θέση του κατά τις ώρες 
υποδοχής του κοινού, για την επίλυση των τυχόν μεταξύ 
αυτών και των υπηρεσιών της Διεύθυνσης διαφορών. 

2) ΠΡΟΪΣΤΑΜΕΝΟΣ ΤΜΗΜΑΤΩΝ. 

Είναι υπεύθυνοι για την ακριβή τήρηση, εφαρμογή και 
εκτέλεση των αρμοδιοτήτων και καθηκόντων που ανατί¬ 
θενται στην Υπηρεσία που προΐσταται. 

Φροντίζουν για την εφαρμογή των νόμων, διαταγμάτων 
και των αποφάσεων και εγκυκλίων που τους κοινοποιού¬ 
νται, ενημερώνοντας τους υπαλλήλους τους δίνοντας πα¬ 
ράλληλα τις αναγκαίες επεξηγηματικές οδηγίες για την 
εκτέλεσή τους. 

Κατανέμουν την εργασία στους υπαλλήλους και τους 
καθοδηγούν, ελέγχουν δε την τακτική παρουσία, εργατι¬ 
κότητα και πειθαρχία τους. 

Εκτελούν τις εντολές των Διευθυντών, εισηγούνται σ' 
αυτούς τις υποθέσεις της αρμοδιότητάς τους, υποβάλ¬ 
λουν δε σ’ αυτούς υπηρεσιακές εκθέσεις και σημειώματα 
γαι την πορεία των εργασιών του Τμήματος, καθώς και των 
υποθέσεων που εκκρεμούν. 

Συντάσσουν τις εκθέσεις αξιολόγησης των υπηρετού- 
των υπαλλήλων τις οποίες στη συνέχεια υποβάλλουν 
στους Διευθυντές για περαιτέρω κρίση. 

Προσυπογράφουν την αλληλογραφία της υπηρεσίας 
τους, συντάασοντας προσωπικά τα σημαντικότερα έγ¬ 
γραφα και καθίστανται υπεύθυνοι για τη νομιμότητα της 
ενέργειας και την ακρίβεια των αναφερομένων σ’ αυτά 
πραγματικών περιστατικών. 

Δέχονται τους πολίτες και παρέχουν σ’ αυτούς όσες 
πληροφορίες επιτρέπεται από τις κείμενες διατάξεις και 
είναι υποχρεωμένοι να βρίσκονται στις θέσεις τους κατά 
τις ώρες υποδοχής του κοινού. 

Βεβαιώνουν την εργασία του προσωπικού που υπηρετεί 
στην Υπηρεσία τους. 

3) ΛΟΙΠΟ ΠΡΟΣΩΠΙΚΟ. 

Στα πλαίσια των αρμοδιοτήτων των Διευθύνσεων ή άλ¬ 
λων Υπηρεσιακών μονάδων που είναι τοποθετημένοι οι 
υπάλληλοι, ανεξάρτητα από την εργασιακή τους σχέση, 
εκτελούν την εργασία που τους έχει ανατεθεί με προσοχή, 
επιμέλεια και ευσυνειδησία, κάτω από τις οδηγίες και κα¬ 
τευθύνσεις των προϊσταμένων τους, σύμφωνα με την κεί¬ 
μενη νομοθεσία. 

Ειδικότερα εκείνοι που χειρίζονται ή χρησιμοποιούν μη¬ 
χανήματα ή σχήματα, εργαλεία, διάφορες συσκευές κ.λπ. 

είναι υπεύθυνοι για κάθε αδικαιολόγητη απώλεια, φθορά ή 
καταστροφή, κυρίως όταν αυτή οφείλεται σε αμέλεια ή 
κακή χρήση. 

Οι συντάκτες των εγγράφων, αποφάσεων, μελετών και 
αλληλογραφίας τα μονογράφουν και είναι υπεύθυνοι για 
την ακρίβεια των πραγματικών περιστατικών στοιχείων 
που προκύπτουν από τα τηρούμενα στην Υπηρεσία βιβλία, 
φακέλλους και άλλα παραστατικά. 

Αναφέρουν στον προϊστάμενό τους γραπτά ή προφο¬ 
ρικά για τις υποθέσεις που εκκρεμούν και δεν μπορούν να 
επιλυθούν άμεσα ή εντός των προθεσμιών που έχουν τα¬ 
χθεί. 

Σε όλους τους υπαλλήλους μπορεί να ανατεθούν επι¬ 
πλέον αρμοδιότητες μετά από απόφαση του Προέδρου. 

Άρθρο 5 

Του προσωπικού προΐσταται η Πρόεδρος του Σ.Π. και σε 
δεύτερο βαθμό ο προϊστάμενος των διοικητικών υπηρε¬ 
σιών ο κατά βαθμό ανώτερος υπάλληλος. 

Άρθρο 6 

Σ’ όλους τους υπαλλήλους μπορούν να ανατεθούν επι¬ 
πλέον αρμοδιότητες μετά από απόφαση του προέδρου, ο 
οποίος και συντάσει εκθέσεις αξιολόγησης των υπηρέ¬ 
του ντων υπαλλήλων στο Σ.Π. 


Από τις διατάξεις αυτής της απόφασης προκαλείται δα¬ 
πάνη σε βάρος του προϋπολογισμού του Σ.Π. της 9 ΗΣ 
Εδαφικής Περ/ρειας, η οποία δεν μπορεί να προβλε- 
φθεί. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λάρισα, 8 Μαρτίου 1996 

Ο Περιφερειακός Διευθυντής 
ΗΛΙΑΣ ΛΙΑΚΟΠΟΥΛΟΣ 

-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

( 6 ) 

Η Α1 /Φ18/68159/3413/4.12.79 απόφαση Υπουργού 
Πολιτισμού, που δημοσιεύθηκε στο ΦΕΚ 93/Β/31.1.80 
με την οποία έχει κηρυχθεί ως αρχαιολογικός χώρος το με¬ 
σαιωνικό Φρούριο στο λόφο των πηγών του ποταμού Αγ- 
γίτη, διορθώνεται ως εξής: 

«Κηρύσσουμε ως αρχαιολογικό χώρο το Μεσαιωνικό 
Φρούριο επί του λόφου των πηγών του ποταμού Αγγίτη, 
κοινότητες Κοκκινογαίων Ν. Δράμας». 

(Από το Υπουργείο Πολιτισμού) 


ΑΠΟ ΤΟ ΕΘΙΜΙΚΟ ΤΥΠΟΓΡΑΦΕΙΟ 


